**MINISTERUL APELOR ŞI PĂDURILOR**

**Direcţia Politici şi Strategii în Silvicultură**

Nr. ……………/ DI/ ……...2018

Se aprobă,

Director General

Ilie MIHALACHE

**REFERAT DE APROBARE**

Prezentul proiect de ordin propune [Normele tehnice privind modificarea prevederilor amenajamentelor silvice și schimbarea categoriei de folosință a terenurilor din fondul forestier](http://legislatie.just.ro/Public/DetaliiDocumentAfis/181234) și a Metodologia privind aprobarea depășirii posibilității/posibilității anuale în vederea recoltării produselor accidentale I.

[Norme tehnice privind modificarea prevederilor amenajamentelor silvice și schimbarea categoriei de folosință a terenurilor din fondul forestier](http://legislatie.just.ro/Public/DetaliiDocumentAfis/181234);

* stabilește situațiile pentru care se aprobă modificarea prevederilor amenajamentului silvic;
* stabilește procedura de stabilire a compoziției de regenerare în situația în care arborii afectați de factori destabilizatori, biotici sau abiotici, dintr-un arboret sunt concentrați pe o suprafață mai mare de 0,5 ha;
* stabilește documentația necesară modificării prevederilor amenajamentului silvic;
* stabilește competența de aprobare a modificării amenajamentului silvic;
* partizile constituite din produse accidentale, care fac obiectul modificării prevederilor amenajamentului silvic pot fi autorizate spre exploatare în baza avizului favorabil al gărzii forestiere competente teritorial, comunicat ocolului silvic care asigură administrarea/ serviciile silvice.
* Se instituie procedura de elaborare a amenajamentului silvic.
* Se reglementează încadrarea prin amenajamentul silvic a pădurilor în grupe, subgrupe şi categorii funcţionale.
* Se reglementează elaborarea unui nou amenajament silvic înainte de expirarea termenului de valabilitate al amenajamentului silvic în vigoare.
* Se reglementează situațiile în care Comisia tehnică de avizare pentru silvicultură aprobă suspendarea aplicării parțiale/totale a prevederilor unui amenajament silvic, pînă la clarificarea aspectelor juridice sau tehnice, după caz.
* Se reglementează procedura și documentația de schimbare a categoriei de folosință forestieră.
* Se reglementează procedura și documentația de schimbare a destinației terenurilor care au altă destinație, în destinație forestieră.

Masa lemnoasă afectată de factori destabilizatori, biotici și/sau abiotici, care se recoltează din arboretele încadrate în subunitățile de gospodărire de tip "E", "K" și "M", pentru care nu se reglementează procesul de producție lemnoasă, precum și în subunitățile de gospodărire de tip "G", nu se precomptează.

Precomptarea se face în ordinea descrescătoare a urgențelor de regenerare.

Compozițiile de regenerare pentru suprafețele forestiere rezultate prin extragerea integrală a produselor accidentale din arboretele afectate de uscare și de alunecări de teren, se stabilesc după cum urmează:

**a)** pentru suprafețele mai mari de 3 ha, pe bază de studii pedostaționale, avizate de comisia tehnică de avizare pentru silvicultură din cadrul autorității publice centrale care răspunde de silvicultură;

**b)** pentru suprafețe mai mici de 3 ha, conform tipului natural fundamental de pădure sau, la solicitarea șefului ocolului silvic pe baza studiilor pedostaționale, avizate de comisia tehnică de avizare pentru silvicultură din cadrul autorității publice centrale care răspunde de silvicultură.

**Metodologie privind aprobarea depășirii posibilității/posibilității anuale în vederea recoltării produselor accidentale I**

Posibilitatea/posibilitatea anuală din amenajamentul în vigoare poate fi depășită numai prin recoltarea produselor accidentale I și numai în subunitățile de gospodărire în care se reglementează procesul de producție, cu excepția subunității de gospodărire de tip G - codru grădinărit, în care produsele accidentale I nu se precomptează.

Prezenta metodologie stabileşte documentele şi procedurile necesare:

a) pentru aprobarea depășirii posibilității anuale în cazul apariției produselor accidentale I, ca urmare a acțiunii factorilor biotici și/sau abiotici destabilizatori, având în vedere dispozițiile [art. 59 alin. (10) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/191054), cu modificările și completările ulterioare;

b) pentru aprobarea depășirii posibilității pentru o subunitate de gospodărire, în situația în care volumul produselor accidentale I cumulat cu volumul recoltat anterior apariției acestora depășește posibilitatea stabilită prin amenajamentul silvic.

c) pentru aplicarea dispozițiilor [art. 20 alin. (3)](http://legislatie.just.ro/Public/DetaliiDocumentAfis/191054) și [art. 62 alin. (3) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/191054), cu modificările și completările ulterioare.

Se stabilesc competențele de aprobare ale depășirii posibilității/posibilitaății anuale:

 Depășirea posibilității anuale în condițiile alin. (1) lit. a) se aprobă de șeful de ocol și se comunică structurii teritoriale de specialitate a autorității publice centrale care răspunde de silvicultură, iar depășirea posibilității anuale în condițiile alin. (1) lit. b) se realizează prin decizie a conducătorului structurii teritoriale de specialitate a autorității publice centrale care răspunde de silvicultură.

Depășirea posibilității se aprobă prin decizie a conducătorului structurii teritoriale de specialitate a autorității publice centrale care răspunde de silvicultură, în cazul în care volumul de masă lemnoasă exploatată de la intrarea în vigoare a amenajamentului silvic, însumat cu volumul produselor accidentale I din actele de punere în valoare neautorizate, este mai mare decât posibilitatea stabilită pentru subunitatea de gospodărire.

În situația depășirii posibilității, în termen de 5 zile lucrătoare de la aprobare, structura teritorială de specialitate a autorității publice centrale care răspunde de silvicultură transmite Comisiei tehnice de avizare pentru silvicultură decizia de aprobare a depășirii posibilității, împreună cu informațiile tehnice prevăzute de metodologie în vederea analizei oportunității și necesității elaborării unui nou amenajament silvic.

În situația în care, prin recoltarea produselor accidentale I se depășește posibilitatea stabilită prin amenajamentul silvic pentru o subunitate de gospodărire, precomptarea se va realiza la nivel de ocol silvic, pentru fondul forestier proprietate publică a statului sau la nivel de proprietar, pentru fondul forestier, altul decât cel proprietate publică a statului.

Se reglementează procedura de precomptare a posibilității din noul amenajament silvic.

Se reglementează procedura de urmat în vederea aprobării recoltării volumului de către proprietarul/succesorul în drepturi/orice persoană care are calitatea de a beneficia de uzufruct și demonstrează cu documente potrivit prevederilor [Legii nr. 287/2009 privind Codul civil, republicată](http://legislatie.just.ro/Public/DetaliiDocumentAfis/187262), cu modificările ulterioare, care are încheiat contract de administrare sau de servicii silvice pe o perioadă de minimum 10 ani pentru fondul forestier pe care îl deține, cu suprafața de maximum 10 ha, pentru care legea nu obligă la întocmirea amenajamentului silvic, poate recolta un volum de maximum 5 mc/an/ha de pe această suprafață, în funcție de caracteristicile structurale ale arboretului.

Având în vedere cele prezentate, vă rugăm să fiţi de acord cu elaborarea proiectului de *ordin pentru aprobarea* [*Normelor tehnice privind modificarea prevederilor amenajamentelor silvice și schimbarea categoriei de folosință a terenurilor din fondul forestier*](http://legislatie.just.ro/Public/DetaliiDocumentAfis/181234) *și a Metodologiei privind aprobarea depășirii posibilității/posibilității anuale în vederea recoltării produselor accidentale I.*

**DIRECTOR**

**DĂNUŢ IACOB**

Personalul silvic desemnat să efectueze verificarea lucrărilor de evaluare a masei lemnoase, are obligația să verifice cel puțin:

1. încadrarea în prevederile amenajamentului silvic;
2. amplasarea în teren și delimitarea parchetului;
3. alegerea arborilor de extras;
4. aplicarea amprentei dispozitivelor speciale de marcat;
5. numerotarea arborilor inventariați;
6. situația semințișului utilizabil comparativ cu rezultatele ultimului control anual al regenerărilor etapa I;
7. măsurarea/determinarea elementelor dendrometrice;
8. efectuarea calculelor de birou, inclusiv elaborarea actului de punere în valoare în stadiul „CULES” din SUMAL.

Verificarea în teren a lucrărilor de evaluare a masei lemnoase se efectuează prin sondaj, în procent minim de 20% din numărul actelor de punere în valoare, de către personalul silvic desemnat, în prezența conducătorului echipei de teren care a efectuat lucrările de evaluare și a pădurarului titular al cantonului silvic.

Competenţa de aprobare a actelor de punere în valoare revine şefului ocolului silvic/șeful bazei experimentale, pentru toate categoriile de produse și toate tipurile de tăieri.

Actele de punere în valoare aprobate se înregistrează în Registrul actelor de punere în valoare al ocolului silvic respectiv.

Se instituie procedura pentru actele de punere în valoare pentru produse accidentale, cu excepţia celor aferente instalaţiilor de scos apropiat, constituite în arborete afectate de factori biotici şi abiotici, inclusiv cele suprapuse peste marcări iniţiale, anterior aprobării.

Modificarea unui act de punere în valoare se efectuează în următoarele situaţii:

a) corectarea actului de punere în valoare pentru produsele accidentale rezultate din doborâturi şi/sau rupturi de vânt şi zăpadă în masă, pe baza estimărilor mai exacte, atunci când volumul iniţial a fost estimat în baza volumului mediu la hectar;

b) corectarea actului de punere în valoare prin adăugarea creşterilor anuale, dacă este cazul;

c) corectarea actului de punere în valoare prin adăugarea volumului prejudiciilor de exploatare.

d) corectarea unor erori materiale identificate după aprobare.

Casarea actului de punere în valoare este acţiunea de anulare a actului aprobat, în următoarele situaţii:

a) amânarea justificată de la tăiere, care are drept consecință calusarea sau degradarea amprentelor dispozitivelor speciale de marcat devenite ilizibile sau, după caz, în situația în care nu mai pot fi identificați arborii inventariați și numerotați, atunci când inventarierea s-a făcut fără folosirea dispozitivelor speciale de marcat.

b) apariția unei situații necunoscute la momentul aprobării actului de punere în valoare: schimbarea regimului de proprietate, hotărâri definitive ale instanțelor de judecată, instituirea de restricții sau a unor zone de protecție/arii protejate, schimbarea soluțiilor tehnice și altele asemenea.

c) constatarea, cu ocazia verificărilor efectuate ulterior aprobării actului, a faptului că lucrările de evaluare și actul de punere în valoare au fost realizate cu încălcarea prevederilor legale.

**Procedura privind punerea în valoare și recoltarea de masă lemnoasă din fondul forestier pentru care legea nu obligă la întocmirea amenajamentului silvic și din vegetația forestieră din afara fondului forestier național**

Prezenta procedură se aplică pentru:

a) proprietățile de fond forestier cu suprafața de maximum 10 ha, pentru care legea nu obligă la întocmirea amenajamentului silvic și pentru care proprietarul/succesorul în drepturi/orice persoană care are calitatea de a beneficia de uzufruct, dovedită cu documente potrivit [Legii nr. 287/2009 privind Codul civil, republicată](http://legislatie.just.ro/Public/DetaliiDocumentAfis/187262), cu modificările ulterioare, denumiți în continuare proprietari, pot recolta un volum de masă lemnoasă de maximum 5 mc/an/ha, în funcție de caracteristicile structurale ale arboretelor, dar nu mai mult de 20 mc/an/proprietate;

b) vegetația forestieră din afara fondului forestier, din care proprietarii/deținătorii legali, denumiți în continuare proprietari, recoltează un volum de maximum 20 mc/an.

Pentru punerea în valoare și recoltarea de masă lemnoasă în condițiile prevăzute de prezenta procedură sunt obligatorii următoarele condiții prealabile:

a) în cazul proprietăților de fond forestier de maximum 10 ha: existența unui contract de administrare/servicii silvice în vigoare, încheiat cu un ocol silvic pe o perioadă de minimum 10 ani și existența limitelor proprietății, conform actelor de proprietate;

b) în cazul vegetației forestiere din afara fondului forestier național: existența unui contract de prestații silvice încheiat cu ocolul silvic nominalizat, aplicabil pe toată perioada necesară pentru punerea în valoare, recoltarea și transportul masei lemnoase, precum și evidențierea de către proprietar în teren a limitelor proprietății, conform actelor de proprietate.

Inventarierea și marcarea arborilor de extras se fac pe fiecare proprietate în parte, în prezența obligatorie a proprietarului/împuternicitului legal al acestuia, ocazie cu care se întocmește și se semnează procesul-verbal.

Volumul arborilor inventariați și marcați se calculează pentru fiecare proprietate în parte, utilizând tabelele de cubaj pe specii prevăzute în anexa nr. 13 la [Ordinul ministrului mediului, apelor și pădurilor nr. 1.323/2015](http://legislatie.just.ro/Public/DetaliiDocumentAfis/171770) privind aprobarea metodelor dendrometrice pentru evaluarea volumului de lemn destinat valorificării și valorile necesare calculului volumului de lemn destinat valorificării. Dacă numărul arborilor care constituie actul de punere în valoare pentru fiecare proprietar este mai mic de 25, pentru calculul volumului se măsoară diametrul și înălțimea tuturor arborilor.

Se instituie procedura de generare în SUMAL a actelor de punere în valoare și de emitere a autorizațiilor de exploatare.

Având în vedere cele prezentate, vă rugăm să fiţi de acord cu elaborarea proiectului de *ordin privind aprobarea Procedurii de aprobare, modificare şi casare a actelor de punere în valoare pentru masa lemnoasă provenită din fondul forestier naţional şi din vegetaţia forestieră situată pe terenuri din afara fondului forestier naţional și a Procedurii privind punerea în valoare și recoltarea de masă lemnoasă din fondul forestier pentru care legea nu obligă la întocmirea amenajamentului silvic și din vegetația forestieră din afara fondului forestier.*

**DIRECTOR**

**DĂNUŢ IACOB**